ประกาศองค์การบริหารส่วนตำบลชำผักแพว

เรื่อง สอบราคาจ้างโครงการก่อสร้างขุดเจาะบ่อบาดาล หมู่ที่ 1

ตำบลชำผักแพว อำเภอแก่งคอย จังหวัดสระบุรี

----------------------------------------------------------

ด้วยองค์การบริหารส่วนตำบลชำผักแพว อำเภอแก่งคอย จังหวัดสระบุรี มีความประสงค์จะดำเนินการ สอบราคาจ้างโครงการก่อสร้างขุดเจาะบ่อบาดาล หมู่ที่ 1 บ้านดง มีรายละเอียดดังนี้ ก่อสร้างขุดเจาะบ่อบาดาล บ่อลึกไม่น้อยกว่า 80 เมตร (รายละเอียดตามแบบองค์การบริหารส่วนตำบลชำผักแพว กำหนด) นั้น

วงเงินงบประมาณในการจัดจ้างครั้งนี้ เป็นเงิน 211,800.- บาท ( -สองแสนหนึ่งหมื่นหนึ่งพันแปดร้อยบาทถ้วน- )

ราคากลางในการจัดจ้างครั้งนี้ เป็นเงิน 211,800.- บาท ( -สองแสนหนึ่งหมื่นหนึ่งพันแปดร้อยบาทถ้วน- )

**ผู้มีสิทธิเสนอราคาจะต้องมีคุณสมบัติดังนี้**

1. เป็นบุคคลธรรมดาหรือนิติบุคคลที่มีอาชีพรับจ้างทำงานที่สอบราคาดังกล่าว

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันนั้น

4. ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่องค์การบริหารส่วนตำบลชำผักแพว ณ วันประกาศสอบราคาจ้างก่อสร้าง หรือไม่เป็นผู้กระทำการอันเป็นการขัดขวางการแข่งขันราคาอย่าง เป็นธรรม ในการสอบราคาจ้างก่อสร้างครั้งนี้

5. มีผลงานประเภทเดียวกัน ในวงเงินไม่น้อยกว่า 105,900.- บาท

กำหนดดูสถานที่ ในวันที่ 4 สิงหาคม 2557 ระหว่างเวลา 09.00 น. ถึง เวลา 10.00 น. และกำหนด รับฟังคำชี้แจงรายละเอียดเพิ่มเติม ในวันที่ 4 สิงหาคม 2557 เวลา 10.00 น. เป็นต้นไป ณ กองช่าง องค์การบริหารส่วนตำบลชำผักแพว หากผู้รับจ้างไม่มาดูสถานที่ก่อสร้างถือว่าท่านรับทราบและยินดีปฏิบัติตามเงื่อนไขขององค์การบริหารส่วนตำบลชำผักแพว

**กำหนดการยื่นซองสอบราคา ผู้ยื่นสามารถเลือกยื่นซองสอบราคาได้ 2 วิธี คือ**

**วิธีที่ 1** ยื่นซองทางไปรษณีย์ลงทะเบียนตอบรับ ตั้งแต่วันที่ 24 กรกฎาคม 2557 ถึงวันที่ 7 สิงหาคม 2557 โดยจะถือวันและเวลาที่องค์การบริหารส่วนตำบลชำผักแพว ลงรับจากไปรษณีย์เป็นเวลารับซอง

**วิธีที่ 2** ยื่นซองด้วยตนเอง ณ องค์การบริหารส่วนตำบลชำผักแพว กองคลัง งานพัสดุ ตั้งแต่วันที่ วันที่ 24 กรกฎาคม 2557 ถึงวันที่ 7 สิงหาคม 2557 ในวันและเวลาราชการ

**กำหนดเปิดซองสอบราคา**

วันที่ 15 สิงหาคม 2557 ตั้งแต่เวลา 11.00 น. ถึงเวลา 11.30 น. ณ ศูนย์รวมข้อมูลข่าวสารการซื้อหรือการจ้าง ขององค์กรปกครองส่วนท้องถิ่น อำเภอแก่งคอย จังหวัดสระบุรี

ผู้สนใจติดต่อซื้อเอกสารสอบราคา ในราคาชุดละ 1,000.- บาท ( -หนึ่งพันบาทถ้วน- ) ได้ที่กองคลัง องค์การบริหารส่วนตำบลชำผักแพ ว อำเภอแก่งคอย จังหวัดสระบุรี ระหว่างวันที่ 24 กรกฎาคม 2557 ถึงวันที่ 7 สิงหาคม 2557 หรือสอบถามทางโทรศัพท์หมายเลข 036-714081-3 หรือ www.chumpakpaew.go.th, [www.gprocurement.go.th](http://www.gprocurement.go.th) ในวันและเวลาราชการ

จึงประกาศให้ทราบโดยทั่วกัน

ประกาศ ณ วันที่ 24 เดือน กรกฎาคม พ.ศ. 2557

(ลงชื่อ)

(นายสนม โสป่าสัก)

นายกองค์การบริหารส่วนตำบลชำผักแพว